Magongas

Magongas (kin. 馬公市, pinyin: Mǎgōng Shì; pe̍h-ōe-jī: Má-keng chhī) – miestas vakarinėje Penghu salos dalyje, Taivano sąsiauryje, apie 60 km į vakarus nuo Taivano krantų. Gyventojų 56 tūkst. (2009 m. duomenys), o tai yra daugiau nei pusė visų salyno gyventojų. Yra Tianhou šventykla, seniausia deivei Madzu skirta šventykla Taivane. Veikia Magongo oro uostas, vykdantis vietinius skrydžius, vystomas turizmas.